Source: http://ip.gov.sk/?t=44&s=194&ins=nip
Timestamp: 2017-05-23 03:20:49+00:00

Document:
Hlavná stránka Mapa stránok English	Hlavné menuInšpektorátyČinnosťLegislatívaKontakty Hlavná stránka > Hlavné menu > Poradenstvo
Hlavné menuO násDôležité oznamyPoskytovanie informáciíVyslanie zamestnancovPoradenstvoSprávne poplatkySťažnosti a podnetyNeplatné preukazy a pečiatkyPracovné príležitostiOdkazyVydané/odobrané osvedčenia a oprávnenia NIPPreukazy a osvedčenia vydané a odobrané IPCentrálny register nelegálneho zamestnávaniaElektronický formulár o registrovanom pracovnom úrazeRegister ponúkaného majetku štátuZmluvyFaktúryObjednávkyVerejné obstarávanieIné užitočné odkazyCentrálny register pohľadávok štátuBannery Práca nadčas Aktualizované: 26.10.2015 15:57Podľa ustanovení § 97 zákona č. 311/2001 Z. z. Zákonníka práce v znení neskorších predpisov (ďalej „Zákonník práce“) práca nadčas nesmie presiahnuť v priemere 8 hodín týždenne v období najviac 4 mesiacov po sebe nasledujúcich, ak sa zamestnávateľ so zástupcami zamestnancov nedohodne na dlhšom období, najviac však 12 mesiacov po sebe nasledujúcich.Čítať celý článokUznávanie odborných spôsobilostí občanov členského štátu Európskej únie Aktualizované: 27.04.2017 13:09Národný inšpektorát práce (ďalej „NIP“) ako príslušný správny orgán podľa § 6 ods. 1 písm. e) a § 21 ods. 3 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, vydáva rozhodnutie o uznaní odbornej spôsobilosti fyzickej osoby, ktorá je občanom členského štátu Európskej únie, na vykonávanie činností, na ktorú osobitný predpis požaduje odbornú spôsobilosť.
Čítať celý článokKontrola vykonávania bezpečnostnotechnickej služby za rok 2016 Aktualizované: 15.03.2017 11:14Cieľom tejto plánovanej úlohy bola kontrola dodržiavania povinností zamestnávateľa v oblasti zabezpečenia bezpečnostnotechnickej služby pre zamestnancov a jej vykonávania v súlade s podmienkami a požiadavkami stanovenými zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon“).
Čítať celý článokPrevencia závažných priemyselných havárií vrátane posudzovania bezpečnostných správ Aktualizované: 15.03.2017 07:53Cieľom úlohy bol koordinovaný výkon inšpekcie práce v plnom rozsahu podľa zákona č. 128/2015 Z. z. o prevencii závažných priemyselných havárií a o zmene a doplnení niektorých zákonov, v rámci ktorého sa overovalo plnenie požiadaviek tohto zákona a ďalších právnych a ostatných predpisov na zaistenie bezpečnosti a ochrany zdravia pri práci, bezpečnosti technických zariadení majúcich vplyv na prevenciu závažných priemyselných havárií.
Predmetom výkonu inšpekcie práce boli všetky podniky zaradené do kategórie B a podniky zaradené do kategórie A v zmysle plánu kontrol a časového harmonogramu schváleného Ministerstvom životného prostredia SR na rok 2016, ktoré spadajú do pôsobnosti inšpekcie práce.
Čítať celý článokKontrola dodržiavania BOZP pri prevádzke drevoobrábacích, kovoobrábacích a tvárniacich strojov v roku 2016 Aktualizované: 15.03.2017 07:52Cieľom úlohy bolo zistenie stavu dodržiavania právnych a ostatných predpisov na zaistenie bezpečnosti a ochrany zdravia pri práci (ďalej „BOZP“) pri prevádzkovaní drevoobrábacích, kovoobrábacích a tvárniacich strojov. Úloha sa realizovala bez rozdielu, či subjekt prevádzkuje všetky uvedené stroje v rámci úlohy, alebo len určitú časť z nich.
Čítať celý článokKontrola dodržiavania BOZP v stavebníctve v roku 2016 Aktualizované: 15.03.2017 07:50Cieľom úlohy bolo zistenie stavu dodržiavania právnych a ostatných predpisov na zaistenie bezpečnosti a ochrany zdravia pri práci (ďalej „BOZP“) pri stavebných prácach. Úloha sa realizovala bez rozdielu na to, aký právny subjekt bol stavebníkom alebo zhotoviteľom a bez ohľadu na charakter stavby, jej náklady alebo rozsah.
Čítať celý článokKontrola povinností zamestnávateľa v oblasti doplnkového dôchodkového sporenia Aktualizované: 15.03.2017 07:47Cieľom previerky zameranej na dodržiavanie povinností zamestnávateľa v oblasti doplnkového dôchodkového sporenia (ďalej DDS) bola kontrola povinností vyplývajúcich zo zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov (ďalej zákon č. 650/2004 Z. z.).
Čítať celý článokObsluha vybraných stavebných strojov a zariadení – požiadavky na odbornú spôsobilosť Aktualizované: 13.01.2017 12:30Na Národný inšpektorát práce boli doručené viaceré žiadosti o stanovisko k platnosti dokladov odbornej spôsobilosti na obsluhu vybraných stavebných strojov a zariadení.
Čítať celý článokKontrola požívania alkoholu, omamných a iných psychotropných látok u zamestnancov Aktualizované: 06.10.2016 07:50Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov ustanovuje v § 12 ods. 2 písm. k) povinnosť zamestnanca nepožívať alkoholické nápoje, omamné látky a psychotropné látky na pracoviskách a v priestoroch zamestnávateľa a v pracovnom čase aj mimo týchto pracovísk a priestorov, nenastupovať pod ich vplyvom do práce. Zároveň podľa ustanovenia § 9 ods. 1 písm. b) je zamestnávateľ povinný sústavne kontrolovať, či zamestnanec nie je v pracovnom čase pod vplyvom alkoholu, omamných látok alebo psychotropných látok.
Čítať celý článokMedzinárodná kontrola sociálnej legislatívy v doprave Aktualizované: 04.10.2016 09:18V dňoch 21. – 23. septembra 2016 sa v Žilinskom kraji na kontrolných stanovištiach Kysucký Lieskovec (smer Poľsko – Žilina) a Podsuchá (smer Ružomberok – Banská Bystrica) konala medzinárodná kontrola sociálnej legislatívy v cestnej doprave na pozemných komunikáciách za účasti 5 krajín: Slovensko, Česká republika, Maďarsko, Poľsko a Ukrajina. Povinnosť vykonávania spoločných kontrolných akcií vyplýva z článku 5 smernice Európskeho parlamentu a Rady 2006/22/ES. Zástupcovia Ukrajiny sa kontroly zúčastnili najmä z dôvodu, že Slovenská republika v mnohých prípadoch slúži ukrajinským vodičom ako tranzitná krajina smerom do západnej Európy s čím priamo súvisí aj zvýšený počet kontrol týchto vodičov.
Čítať celý článokAké doklady má vodič predložiť počas kontroly na pozemných komunikáciách? Aktualizované: 31.08.2016 12:55V zmysle § 4 ods. 1 písm. b) zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej „zákon č. 8/2009 Z. z.“) je vodič bez ohľadu na to, či je majiteľom vozidla alebo zamestnancom majiteľa resp. prevádzkovateľa vozidla, povinný mať pri sebe platné doklady predpísané týmto zákonom alebo osobitným predpisom, ktoré je povinný policajtovi na požiadanie predložiť:
Čítať celý článokZdravotná spôsobilosť ako podmienka vydania a platnosti preukazu, osvedčenia a dokladu Aktualizované: 22.08.2016 10:15Fyzická osoba môže podľa ustanovenia § 16 ods. 1 písm. a) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej zákon č. 124/2006 Z. z.) obsluhovať určený pracovný prostriedok a vykonávať určené pracovné činnosti ustanovené právnymi predpismi na zaistenie bezpečnosti a ochrany zdravia pri práci pri jeho prevádzke len na základe platného preukazu na vykonávanie činnosti alebo platného osvedčenia na vykonávanie činnosti.
Čítať celý článokFajčenie v areáli školy a školských zariadení Aktualizované: 12.08.2016 12:01Na Národný inšpektorát práce sa obrátili zástupcovia jednej zo stredných odborných škôl s otázkou, týkajúcou sa fajčenia v areáli školy. Otázka sa týkala objasnenia, či je možné vyhradiť miesto na fajčenie pre zamestnancov v areáli školy (vo dvore), aby fajčiari, ktorí počas pracovnej doby nesmú opustiť pracovisko a nesmú fajčiť v budove školy, mohli fajčiť na vyhradenom mieste a ak áno, či by toto miesto mohli využívať aj študenti, ktorí dovŕšili vek 18 rokov.
Čítať celý článokKumulácia funkcie bezpečnostného technika a autorizovaného bezpečnostného technika Aktualizované: 10.08.2016 11:09Z ustanovenia § 22 ods. 5 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov vyplýva, že funkciu bezpečnostného technika a autorizovaného bezpečnostného technika možno výnimočne zlúčiť len inými odbornými činnosťami zameranými na zabezpečovanie ochrany života alebo zdravia zamestnanca, prevenciu závažných priemyselných havárií, ochranu pred požiarmi a na vykonávanie odborných prehliadok a skúšok vyhradených technických zariadení. Účelom tohto ustanovenia je eliminovať nevhodné zlučovanie odborne rôznorodých pracovných úloh pre bezpečnostného technika a autorizovaného bezpečnostného technika.
Čítať celý článokPoužívanie tachografu v motorovom vozidle do 3,5 t s prívesom Aktualizované: 08.08.2016 15:24Problematiku sociálnej legislatívy v doprave a problematiku používania tachografov upravuje na území Slovenskej republiky zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a zákon č. 461/2007 Z. z. o používaní záznamového zariadenia v cestnej doprave. Tieto zákony sa odvolávajú na nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (ďalej „nariadenie č. 561/2006“) a nariadenie Európskeho parlamentu a Rady (EÚ) č. 165/2014 o tachografoch v cestnej doprave (ďalej „nariadenie č. 165/2014“). Nariadenia Európskeho parlamentu a Rady sú na území Slovenskej republiky ako členského štátu Európskej únie platné v plnom znení.
Čítať celý článokPožiadavky na odborné vzdelanie elektrotechnikov Aktualizované: 03.08.2016 14:47Na Národný inšpektorát práce boli doručené viaceré žiadosti osôb oprávnených na výchovu a vzdelávanie v oblasti ochrany práce, skupina 05.1 o odborné stanovisko k problematike požadovaného vzdelania pre zaradenie uchádzačov na odbornú prípravu pre získanie osvedčenia samostatného elektrotechnika a elektrotechnika na riadenie činností alebo na riadenie prevádzky.
Čítať celý článokDĺžka a rozsah odbornej praxe požadovanej pre rozšírenie rozsahu osvedčenia revízneho technika Aktualizované: 03.08.2016 14:45Na Národný inšpektorát práce boli doručené viaceré žiadosti o odborné stanovisko k problematike týkajúcej sa dĺžky a rozsahu požadovanej odbornej praxe pre účely rozšírenia rozsahu osvedčenia revízneho technika vyhradených technických zariadení elektrických.
Čítať celý článokZamestnávanie študentov Aktualizované: 03.08.2016 14:32Problematika zamestnávania študentov najmä v období letných prázdnin je často diskutovanou témou, s ktorou sa zamestnávatelia obracajú na Národný inšpektorát práce. Ak máte záujem sa o tejto téme dozvedieť viac, prečítajte si nasledujúci článok.
Čítať celý článokLekárska prehliadka vo vzťahu k práci Aktualizované: 03.08.2016 08:03Posúdenie zdravotnej spôsobilosti na výkon práce či už prostredníctvom vstupnej lekárskej prehliadky alebo prostredníctvom periodických lekárskych preventívnych prehliadok slúži na priebežné a pravidelné sledovanie a hodnotenie zdravotného stavu zamestnancov a ich zdravotnej spôsobilosti na prácu, ako aj za účelom včasného zistenia zmeny zdravotného stavu, ktorá vznikla v súvislosti s výkonom práce. Túto skutočnosť by mal zamestnávateľ brať do úvahy a zabezpečiť posudzovanie zdravotnej spôsobilosti na výkon práce pre všetkých svojich zamestnancov.
Čítať celý článokMiestne prevádzkové predpisy vo vzťahu k technickým zariadeniam elektrickým s vysokou mierou ohrozenia Aktualizované: 28.07.2016 12:33Na Národný inšpektorát práce boli doručené viaceré žiadosti o odborné stanovisko k problematike vypracovania miestnych prevádzkových predpisov vo vzťahu k vyhradeným technickým zariadeniam (ďalej VTZ) elektrickým skupiny A.
Rozdelenie technických zariadení podľa miery ohrozenia definuje § 4 ods. 1 v nadväznosti na prílohu č. 1 vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej vyhláška č. 508/2009 Z. z.) na skupinu A, skupinu B alebo skupinu C. V skupine A sú technické zariadenia s vysokou mierou ohrozenia, v skupine B sú technické zariadenia s vyššou mierou ohrozenia a v skupine C sú technické zariadenia s nižšou mierou ohrozenia. V § 4 ods. 2 vyhlášky č. 508/2009 Z. z. je určené, že technické zariadenia skupiny A a technické zariadenia skupiny B sú považované za VTZ. Podrobnejšie rozdelenie technických zariadení elektrických je uvedené v časti III. Prílohy č. 1 vyhlášky č. 508/2009 Z. z. nasledovne: Čítať celý článokZamestnávanie agentúrou dočasného zamestnávania Aktualizované: 27.07.2016 14:001. marca 2015 boli Zákonníkom práce sprísnené pravidlá pre zamestnávanie agentúrami dočasného zamestnávania. Naďalej však medzi zamestnancami agentúr vládne neistota a obava z možného porušovania zákona agentúrou pri predlžovaní či opakovanom dojednaní ich pracovného pomeru, prípadne ich dočasného pridelenia. Keďže mnohí si pravidlá, ktorými sa riadi reťazenie pracovných pomerov a reťazenie dočasných pridelení zamieňajú, v nasledujúcom texte vám danú problematiku bližšie ozrejmíme.
Čítať celý článokVýnimky z povinnosti dodržiavať pravidlá sociálnej legislatívy v cestnej doprave Aktualizované: 15.07.2016 07:53Výnimky z povinnosti dodržiavať pravidlá o časoch jazdy, o prestávkach v práci a o dobách denného a týždenného odpočinku vydané podľa § 34 ods. 1 písm. f) zákona č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov (ďalej „zákon č. 462/2007 Z. z.“) sa udeľujú v zmysle článku 14 ods. 1 a 2 nariadenia Európskeho parlamentu a Rady (ES) č. 561/2006 (ďalej „nariadenie č. 561/2006“). Takéto výnimky sa udeľujú iba na dopravné činnosti vykonávané za mimoriadnych okolností alebo dočasne najviac na 30 dní v naliehavých prípadoch. Výnimky resp. osvedčenia o udelení výnimky sa nevydávajú pre dopravné činnosti uvedené v článku 13 ods. 1 nariadenia č. 561/2006 (ako je napr. doprava vozidlami používanými v súvislosti s kanalizáciou, ochranou pred povodňami, vodárenskými, plynárenskými a elektrárenskými údržbárskymi službami, údržbou a kontrolou ciest, pri zbere a odvoze domového odpadu a v súvislosti so službami likvidácie odpadu a pod.).
Čítať celý článokZískanie odbornej spôsobilosti občanmi tretích krajín (napríklad občanmi z Ukrajiny) a používanie iného jazyka pri výchove a vzdelávaní Aktualizované: 14.07.2016 09:36Uvedenú otázku týkajúcu sa výchovy a vzdelávania v inom jazyku ako v slovenčine rozoberáme na príklade odborných spôsobilostí v elektrotechnike.
Čítať celý článokSpoločné používanie OOPP viacerými zamestnancami Aktualizované: 14.07.2016 09:34V zmysle § 3 ods. 3 nariadenia vlády č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov má osobné ochranné prostriedky (ďalej OOPP) v zásade používať jeden zamestnanec.
Čítať celý článokZabezpečovanie rekondičných pobytov Aktualizované: 14.07.2016 09:33Po novele zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej zákon 124/2006 Z. z. ) bolo v ustanovení § 11 ods. 3 zrušené s účinnosťou od 1.7.2013 písm. g) hluk. Touto novelou sa rizikové práce kategórie 3 a 4 s rizikovým faktorom hluk stali prácami, kde zamestnávateľ je v záujme predchádzania vzniku chorôb z povolania povinný zabezpečovať rekondičný pobyt zamestnancovi, ktorý vykonáva vybrané povolanie.
Čítať celý článokPoskytovanie osobných ochranných pracovných prostriedkov Aktualizované: 14.07.2016 09:31Poskytovanie osobných ochranných pracovných prostriedkov (ďalej OOPP) zamestnancom je jednou zo základných povinností zamestnávateľa v oblasti bezpečnosti a ochrany zdravia pri práci. Je potrebné si uvedomiť, že poskytovanie vhodných OOPP je spojené s ďalším radom povinností.
Čítať celý článokMzdová kompenzácia za sťažený výkon práce Aktualizované: 14.07.2016 09:30Pomerne frekventovanou otázkou zamestnávateľov ale i zamestnancov, ktorí žiadajú o poskytnutie poradenstva, je otázka nároku na mzdovú kompenzáciu za sťažený výkon práce pri pôsobení vybraných faktorov pracovného prostredia.
Čítať celý článokPožiadavka na odborná prax za účelom získania preukazu obsluhy kotlov V. triedy – informácia Aktualizované: 13.07.2016 15:36Na Národný inšpektorát práce prichádzajú dotazy ohľadom požiadaviek na preukázanie odbornej v súvislosti so splnením podmienok na získanie preukazu pre obsluhu kotlov V. triedy.
Čítať celý článokOdborné prehliadky nízkotlakových kotolní Aktualizované: 13.07.2016 15:35Dlhodobo sa na Národný inšpektorát práce obracia široká odborná verejnosť v oblasti prevádzkovania teplovodných vykurovacích systémov. Najčastejšou otázkou je povinnosť prevádzkovateľa zabezpečiť odborné prehliadky nízkotlakových kotolní. Výkon odborných prehliadok nízkotlakových kotolní sa v minulosti zabezpečoval podľa vyhlášky SÚBP č. 25/1984 Zb. na zaistenie bezpečnosti práce v nízkotlakových kotolniach v znení vyhlášky č. 75/1996 Z. z. V súčasnosti uvedená vyhláška SÚBP č. 25/1984 Zb. nie je účinná a nebola vydaná žiadna nová vyhláška týkajúca sa nízkotlakových kotolní.
Čítať celý článokSprávny výklad pojmov je dôležitý pre posúdenie rizika Aktualizované: 13.07.2016 15:33Výklad pojmov je vymedzený v § 3 zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov (ďalej „zákon o BOZP“).
Pojmy vysvetľuje zákon o BOZP nasledovne:
nebezpečenstvo je stav alebo vlastnosť faktora pracovného procesu a pracovného prostredia, ktoré môžu poškodiť zdravie zamestnanca
Čítať celý článokOpakované školenia a AOP u obsluhy motorových vozíkov Aktualizované: 13.07.2016 09:33Dňa 1.1.2012 nadobudla účinnosť novela zákona č. 124/2006 Z. z. o bezpečnosti a ochrane zdravia pri práci v znení neskorších predpisov (ďalej „zákon“). Predmetná novela, okrem iných ustanovení, upravila znenie poslednej vety § 7 ods. 4 zákona (Oboznamovanie a informovanie zamestnancov) vypustením slov „... a ostatné predpisy...“. Zmenou zákona platnou od 1.7.2013 sa v § 7 za odsek 3 vložil nový odsek 4, čím sa pôvodný odsek 4 začal označovať ako odsek 5. Posledná veta § 7 ods. 5 zákona po zmene znie: Zamestnávateľ je povinný upraviť vnútorným predpisom pravidelnosť opakovaného oboznamovania tak, aby sa vykonávalo najmenej raz za dva roky, ak právne predpisy na zaistenie bezpečnosti a ochrany zdravia pri práci neustanovujú kratší čas.
Čítať celý článokZvýšenie bezpečnosti prevádzkovaných výťahov s cieľom dosiahnuť úroveň bezpečnosti, aká je pri novo inštalovaných výťahoch. Aktualizované: 11.07.2016 09:55Predmetom STN EN 81 - 80: Október 2004. Bezpečnostné pravidlá na konštrukciu a montáž výťahov. Jestvujúce výťahy. Časť 80: Pravidlá na zvyšovanie bezpečnosti v jestvujúcich výťahoch určených na dopravu osôb alebo osôb a nákladov (ďalej „norma“), je opis pravidiel na zvýšenie bezpečnosti jestvujúcich výťahov s cieľom dosiahnuť zodpovedajúcu úroveň bezpečnosti, aká je pri novo inštalovaných výťahoch, s využitím súčasného stavu bezpečnostnej techniky.
Čítať celý článokSkúšky tvárniacich strojov Aktualizované: 08.07.2016 14:22Článok 7.3 STN 21 0700:1985. Tvárniace stroje. Všeobecné bezpečnostné požiadavky na konštrukciu tvárniacich strojov v znení zmeny č. 4/1997 (ďalej „čl. 7.3 STN 21 0700“), okrem iného vyžaduje, že
skúšky tvárniacich strojov, ktoré sú v prevádzke, sa za účelom kontroly dodržiavania bezpečnostných požiadaviek musia vykonávať podľa čl. 7.2 najmenej raz za rok,
skúšky tvárniacich strojov môžu vykonávať len právnické osoby alebo fyzické osoby na základe oprávnenia vydaného orgánom štátneho odborného dozoru nad bezpečnosťou práce.
Čítať celý článokNeplatnosť strojníckych preukazov vydaných Ústavom vzdelávania a služieb. Aktualizované: 08.07.2016 14:21Vyhláška Ministerstva stavebníctva č. 77/1965 Zb. o výcviku, spôsobilosti a registrácii obslúh stavebných strojov (ďalej „vyhláška č. 77/1965 Zb.“) bola vydaná ako vykonávací predpis k zákonu č. 65/1961Zb. o bezpečnosti a ochrane zdravia pri práci (ďalej „BOZP“). Nakoľko bol zákon č. 65/1961 Zb. o BOZP dňom 01. 01. 1966 zrušený zákonom č. 65/1965 Zb., týmto dňom zároveň sa stala neúčinnou aj vyhláška č. 77/1965 Zb.
Čítať celý článokZhodnotenie revízie elektrickej inštalácie v objekte so zistenými nedostatkymi Aktualizované: 08.07.2016 14:20Oblasť výkonu odborných prehliadok a odborných skúšok vyhradených technických zariadení (ďalej „OPaOS“) je riešená vyhláškou MPSVaR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej „vyhláška č. 508/2009 Z. z.“). Vzhľadom na konkrétnu problematiku v oblasti vyhradených technických zariadení elektrických aj STN 33 1500:1990 - Elektrotechnické predpisy. Revízie elektrických zariadení a pre konkrétny postup a náležitosti pri výkone OPaOS ako aj STN 33 2000-6:2007- Elektrické inštalácie nízkeho napätia. Časť 6: Revízia.
Čítať celý článokKvalifikačné požiadavky na osobu zodpovednú za elektrickú inštaláciu Aktualizované: 08.07.2016 14:18Problematika odbornej spôsobilosti osoby zodpovednej za prevádzku elektrickej inštalácie je obsiahnutá v STN 34 3100: 2001- Bezpečnostné požiadavky na obsluhu a prácu na elektrických inštaláciách. Pre súvisiacu odbornú spôsobilosť je potrebné uplatniť okrem všeobecných ustanovení uvedených v § 6 ods. 1 písm. o) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon č. 124/2006 Z. z.“) a ustanovení § 16 ods. 1 zákona č. 124/2006 Z. z., ako aj ustanovenia § 19, § 21 až § 23 vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej „vyhláška č. 508/2009 Z. z.“).
Čítať celý článokPitný režim na pracovisku Aktualizované: 08.07.2016 14:16Povinnosť zamestnávateľa zabezpečiť pre svojich zamestnancov pitný režim je stanovená v § 6 ods. 3 písm. b) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, ktorý zároveň ustanovuje aj povinnosť zamestnávateľa upraviť pitný režim vnútorným predpisom.
Čítať celý článokZamestnávanie cudzincov z krajín mimo EÚ Aktualizované: 17.02.2016 09:52 Pri zamestnávaní cudzincov je podstatný výber práva, podľa ktorého sa bude spravovať pracovnoprávny pomer. Podľa ust. § 16 zákona č. 97/1963 Zb. o medzinárodnom práve súkromnom a procesnom sa pomery z pracovnej zmluvy spravujú právom miesta, kde pracovník vykonáva prácu. Ak však pracovník vykonáva prácu v jednom štáte na základe pracovného pomeru s organizáciou, ktorá má sídlo v inom štáte, je rozhodujúce právo sídla organizácie, okrem prípadu ak by išlo o osobu, ktorá má bydlisko v štáte, kde sa práca vykonávala.
Čítať celý článokPitný režim na pracovisku Aktualizované: 24.08.2015 11:25Letné mesiace so sebou prinášajú zvýšené teploty, čo samozrejme vplýva aj na pracovný výkon zamestnancov. Ide hlavne o tých zamestnancov, u ktorých je predpoklad zvýšenej záťaže teplom, nakoľko vykonávajú prácu na vonkajších alebo vnútorných pracoviskách, napr. na staveniskách, vo výrobných halách alebo v kancelárskych priestoroch, ktoré nie sú klimatizované. Pokiaľ nie je z technického hľadiska možné upraviť pracovné prostredie na prijateľnú mieru, je potrebné zamestnancov pred nadmerným teplom optimálne chrániť.Čítať celý článokAko postupovať vo veci nevyplatenia nárokov z pracovného pomeru Aktualizované: 24.08.2015 11:11Skúsenosti získané pri výkone inšpekcie práce nás utvrdzujú v tom, že zamestnanec, ktorého finančné nároky z pracovného pomeru neboli uspokojené, nevie, ako postupovať vo veci vymáhania týchto neuspokojených nárokov od zamestnávateľa. Môže sa jednať o nevyplatenú mzdu, náhradu mzdy, cestovné náhrady, náhradu za pracovnú pohotovosť, náhradu príjmu pri dočasnej pracovnej neschopnosti zamestnanca alebo ich časť (ďalej len „mzda“).Čítať celý článokDobrovoľnícka činnosť a BOZP Aktualizované: 14.07.2015 11:40Podmienky výkonu dobrovoľníckej činnosti sú upravené zákonom č. 406/2011 Z. z. o dobrovoľníctve a o zmene a doplnení niektorých zákonov (ďalej uvedeným zákonom).Čítať celý článokVyhlásenie o zhode ES určeného výrobku Aktualizované: 11.03.2015 14:27V členských štátoch Európskej únie vydaním vyhlásenia o zhode ES výrobca preberá zodpovednosť za súlad určeného výrobku so stanovenými požiadavkami. Keďže ide o rozhodujúci doklad pre spotrebiteľa, inšpekcia práce ako orgán dohľadu podľa zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov vyžaduje aj súvisiace informácie o výrobku, poskytované výrobcom uvádzať v štátnom jazyku spôsobom zrozumiteľným spotrebiteľovi.Čítať celý článokNárok na dovolenku v súvislosti s čerpaním materskej (rodičovskej) dovolenky Aktualizované: 11.03.2015 14:27Podľa § 103 zákona č. 311/2001 Z. z. Zákonníka práce v znení neskorších predpisov (ďalej Zákonník práce) základná výmera dovolenky je najmenej štyri týždne. Dovolenka zamestnanca, ktorý do konca príslušného kalendárneho roka dovŕši najmenej 33 rokov veku, je najmenej päť týždňov.Čítať celý článokOboznamovanie dočasne pridelených zamestnancov na výkon práce u užívateľského zamestnávateľa Aktualizované: 06.03.2015 11:08Agentúra dočasného zamestnávania je povinná zabezpečiť pre svojich zamestnancov oboznámenie v zmysle § 7 ods. 4 v nadväznosti na ods. 1 a 2 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon č. 124/2006 Z. z.“) a užívateľský zamestnávateľ je povinný pre uvedených zamestnancov zabezpečiť oboznámenie v súlade § 6 ods. 4 zákona č. 124/2006 Z. z.Čítať celý článokVykonávanie prác vo výškach Aktualizované: 06.03.2015 11:08Ak osoby (dodávatelia, projektanti, majitelia budov) v rámci svojich pracovných povinností konzultujú, pohybujú sa na streche, prípadne vykonávajú inú činnosť ako napr. kontrolnú činnosť, obhliadku na účely budúcich projektových prác, fotografovanie, zisťovanie viditeľnosti okolia, ale uvedenú činnosť nevykonávajú bližšie ako 1,5 m od okraja strechy:
-	uvedená činnosť sa považuje za prácu vo výške v zmysle § 2 písm. j) vyhlášky MPSVR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov v nadväznosti na § 14 ods. 3 uvedenej vyhlášky a jej prílohu č. 6. Vzhľadom na uvedené je zamestnávateľ/prevádzkovateľ objektu povinný vykonať kolektívne alebo individuálne opatrenia na zabránenie pádu osoby z výšky.
Čítať celý článokUznávanie odbornej spôsobilosti v oblasti zabezpečovania úloh týkajúcich sa prevencie rizík? Aktualizované: 06.03.2015 11:07Národný inšpektorát práce vydáva rozhodnutia o uznaní odbornej spôsobilosti fyzickej osoby, ktorá je občanom členského štátu Európskej únie, na vykonávanie činností, na ktoré osobitný predpis požaduje odbornú spôsobilosť v zmysle § 6 ods. 1 písm. e) zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej „zákon č. 125/2006 Z. z.“). Osobitným predpisom je napríklad zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon č. 124/2006 Z. z.“).Čítať celý článokČo zaujíma zamestnancov najčastejšie Aktualizované: 13.10.2014 09:14Národný inšpektorát práce v rámci svojej činnosti pravidelne vyhodnocuje činnosť inšpektorátov práce v SR. V roku 2013 inšpektori práce odhalili vyše 8 000 porušení Zákonníka práce. Najčastejšie priestupky zamestnávateľov boli zhrnuté v príručke, ktorá je uverejnená v časti Publikácie: http://www.nip.sk/?id_af=396&ins=nip. Príručka zároveň ponúka rady a tipy ako predchádzať porušeniam a má byť nápomocná zamestnávateľom, ale aj zamestnancom, aby sa vedeli lepšie orientovať v pracovnoprávnej legislatíve.Čítať celý článokPracovný pomer na dobu určitú – vznik a zmeny Aktualizované: 13.10.2014 08:49Pracovný pomer vzniká odo dňa, ktorý bol dohodnutý v pracovnej zmluve ako deň nástupu do práce, čo ustanovuje § 46 Zákonníka práce.
-	priamym časovým údajom, napr. počtom týždňov, mesiacov,
-	uvedením konkrétneho kalendárneho dňa, napr. dátumom, -	inak, napr. obdobím trvania dohodnutých prác, ktoré majú prechodný charakter (zástup zamestnanca počas čerpania materskej dovolenky)
a pracovný pomer uzatvorený na dobu neurčitú. Zákonník práce umožňuje zamestnávateľovi uzatvoriť so zamestnancom i pracovný pomer na kratší pracovný čas.Čítať celý článokBezpečnosť technických zariadení v zdravotníckych priestoroch Aktualizované: 02.09.2014 14:25Ambulancia poskytovateľa zdravotnej starostlivosti sa v zmysle prílohy č. 1 III. časť bod A. písm. h) vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej „vyhláška č. 508/2009 Z. z.“) zaraďuje medzi vyhradené technické zariadenia elektrické (ďalej „VTZ EZ“) skupiny A. Konkrétne sa jedna o VTZ EZ skupiny A definované ako elektrická inštalácia v miestnosti na zdravotnícke účely vrátane ochrany pred účinkami atmosférickej a statickej elektriny okrem všeobecnej vyšetrovne a priestoru s požiadavkami P0, P1 a P2 definovanými podľa osobitných predpisov pre zdravotnícke zariadenie. Výkon odborných prehliadok a odborných skúšok (ďalej „OPaOS“) stanovuje § 13 vyhlášky č. 508/2009 Z. z. Požiadavky na vykonávanie OPaOS VTZ EZ stanovuje STN 33 2000-6:2007 Elektrické inštalácie nízkeho napätia; Časť 6: Revízia. Na výkon OPaOS v miestnostiach na zdravotnícke účely sa okrem uvedenej normy vťahujú aj technické normy STN 33 2000-7-710:2013 Elektrické inštalácie nízkeho napätia; Časť 7-710: Požiadavky na osobitné inštalácie alebo Priestory; Zdravotnícke priestory a STN 332140:1986 v nadväznosti na STN 332140/a:1990 Elektrický rozvod v miestnostiach pre zdravotnícke účely. Lehoty výkonu OPaOS v ambulancií, ako miestnosti na zdravotnícke účely, stanovuje čl. 15 STN 332140:1986, ktorý pojednáva o dodávke, prevádzke a skúšaní elektrických rozvodov, v zmysle uvedeného článku slovenskej technickej normy sa musí OPaOS v ambulancií vykonávať minimálne každé 2 roky.Čítať celý článokFakty súvisiace s poskytovaním dovolenky Aktualizované: 04.08.2014 14:09Pre letné obdobie je charakteristické čerpanie dovoleniek vo väčšom rozsahu ako v inom období roka. Nárok zamestnanca na dovolenku patrí medzi základné podmienky zamestnávania. Dovolenka slúži predovšetkým pre oddych a regeneráciu zamestnanca bez výpadku jeho stáleho príjmu. Vzhľadom k množiacim sa otázkam v rámci poskytovania poradenstva Vám prinášame základné informácie.Čítať celý článok﻿Ing. Karol Habina
generálny riaditeľNeprehliadniteNOVINKY - Vysielanie zamestnancovFormulár pre oznámenie hosťujúceho zamestnávateľa„Zdravé pracoviská pre všetky vekové kategórie“ - seminár v Banskej BystriciPracovné podmienky v členských štátoch EÚZasadnutie SLIC v rámci Predsedníctva SR v Rade EÚ43. týždeň roka - Európsky týždeň pre bezpečnosť a ochranu zdravia pri práci Minimálna mzda vo Francúzsku a Nemecku a vodiči nákladnej a osobnej medzinárodnej dopravyNajnovšie príspevky Nelegálne zamestnávanie Správa o stave ochrany práce za rok 2016 Uznávanie odborných spôsobilostí občanov členského štátu Európskej únie Kontakt pre médiá Zoznam osvedčení (certifikátov) Bezpečný podnik Správca obsahu | Technická podpora WEB stránky | Vyhlásenie o prístupnosti Národný inšpektorát práce (2017)

References: § 97
 § 6
 § 21
 § 12
 § 9
 § 4
 § 16
 § 22
 § 4
 § 4
 § 34
 § 3
 § 11
 § 3
 § 7
 § 7
 § 7
 čl. 7
 § 6
 § 16
 § 19
 § 21
 § 23
 § 6
 § 16
 § 103
 § 7
 § 6
 § 2
 § 14
 § 6
 § 46
 § 13
 čl. 15